
PROCEMIUM. 

Omnes  fere  morbi,  prae  causis  et  natura,  in 
classes  dividi  possunt  j  nempe,  qui  vel  malam 
fabricam  organicam,  vel  qui  quasdam  causas, 
quae,  si  notae  fiierint,  plus  minusve  vitentur, 
agnoscunt.  Quidam  ex  his  subito  invadunt, 
et  functiones  vitae  proprias  maxime  turbant  j 
alii  vero  tarde  et  per  insidias  accedunt,  mo- 
tusque  Qorporis  vitales  adeo  incomperte  Jae- 

dunt,  iit,  serie  iiovariim  actionnm  morbida- 
rum  con&mata,  auxilium  medici  nihil  valeat. 

Intestinorum  et  eorundem  tunicarum  in- 
flammatio  ad  classem  posteriorem  est  referen- 
da.  Interdum  aeger  subito  et  vehementer 
corripitur  :  aliquando  autem  enteritis  in  gan- 
graenam,  etiamve  in  mortem  desiit,  vix  uUis 
aut  pyreMae  aut  doloris  signis  prodeuntibus. 
Sed  quandam  propter  causam  enormem, 
signa  hujus  inflammationis  propria,  praecipue 
ratio  arteriarum  pulsus,  periculum  instans  ne- 
quaquam  indicant,  quod  in  morbo  tam  graA  f 
clare  ostendi  expectandum  erat. 

Inflammatio,  praesertim  in  majoribus  cor- 
poris  cavitatibus,  intra  certos  eos  limites,  quos 
notare  consuemnt  medici,  non  semper  arcte 
continetur  ;  quod  facile  intelligatur,  si  quis 
evolvat,  aut  Epistolas  Baptistae  Morgagni  de 
Sedibus  ct  CausiS  Morborum,  aut  Josephi 
Lieutaud    Historiam  Anatoniico-Medicam. 

At  vero  inciso  cadavere,  inflammatio  \ddetur 
viscera  invicem  contermina,  quantumcunque 
structuram  et  functiones  inter  se  discrepent, 
prae  ejusdem  visceris  ampli  partihus  longius 
distantibus,  invadere  :  quamobrem  in  hocce 
tentamine  practico-  de  enteritide,  una  cum  pe- 
ritonitide,  tanquam  de  eodem  morbo  disseren- 
dum  erit.  Intestina,  peritonaeum  et  omen- 
tum  fere  simul  iuflaramantur ;  indicia  mer 
dendiqup  ratio  plerumque  sunt  similigi. 


DEFINniO. 


In  peleberrimi  Doctoris  Culleni  systemate 
Nosologiae  Methodicae,  Enteritis  in  prima 
classe  Pi/re.riae,  et  ordine  Phleginasiae  locuii^i 
habet ;  et  his  verbis  definitur  :  "  Pyrexia  ty- 
phodes  ;  dolor  abdominis  pungens,  tendens. 

*'  circa  umbilicum  torquens ;  vomitus ;  alvus 
"  pertinaciter  adstrictat" 

Neque  vero  in  hoc  morbo  arteriae  semper 
debilius,  exilius,  et  contracte  ;  at  interdum 
plenius,  validius,  et  dure  micant :  vomitus 
non  ineunte,  sed  morbo  provectiore  et  gra- 
viore  invadit ;  et  dolor  pressm^a  vel  corpore 
erecto  semper  augetur.  Quare  enteritis,  ra- 
tione  sequenti,  potius  definienda  esse  vide- 
tur. 

Pyrexia  plerumque  typliodes ;  dolor 
abdominis  pungens,  tendens,  circa  umbili- 
cum  torquens,  pressura  vel  corpore  erecto 
auctus ;  saepe  vomitus ;  alvus  pertinacitej 
adstricta. 

HISTORIA. 

Enteritis  a  Culleno  in  duas  species  est  di- 
7 

visa,  Phegmonodeam,  nempe,  et  Erythemati- 
cam :  in  illa,  urgent  dolor  acutus,  pyrexia  ve- 
hemens,  vomitus,  alvus  adstricta ;  in  liac 
atitem,  dolor  et  pyr^exia  sunt  leniora,  sine  vo- 
mitu  et  alvo  fluente. 

De  inflammatione  plilegmonodea  primo  di- 
<;,endum. 

Huncce  morbiun  pracgredi  solct  aut  alvus, 
adstricta  aut  colica  spasmodica,  vel  ex  intesti>- 
ni  obstructione,  vel  a  frigore,  exorta.  Acce- 
dit  cum  horrore,  et  ahis  signis  pyrexiae  soh- 
tis:  aeger  vexatur  doloribus  vcntris  hic  ihic 

potissnTium  saevientibus,  qui  per  totum  ab- 
domen  cito  patent :  tegumenta  intumescunt : 
venter  dolens  tactum  refugit,  et  dolor  aut  mo- 
tu  aut  corpore  erecto  maxime  intenditur : 
musculi  ventris  inaequaliter,  separate,  et  ve- 
hementer  sese  contrahunt,  adeo  ut  in  abdo- 
mine  duri  tumores  discreti,  similes  globis 
in  marsupio,  videantur :  intestina  stercore 
duro  et  spiritu  praeter  modum  opplentur ; 
fibrae  vehementer  atque  sine  lege  contrahun- 
tur,  et  aeger  miserabihs  prae  doloribus  saevis 
sese  obtorquet :  multo  irritabihus  sensibihus- 
que  fit  intestinum :  nausea,  et  vomitus  cre- 
ber  violensque  invadunt :  quae  evomuntur,  si 
pars  intestini  tenuior  afficiatur,  bihosa  sunt 
aut  subnigra ;  si  vero  crassior,  stercorea  et 
foetida ;  imo,  quae  in  alvum  infunduntur, 
,  morbo  graviore  quoque  pcr  os  rcjiciuntur : 
hunc  morbum  ischuria  vel  dysuria  nonnmi- 
quam  comitatur,  quibus  signa  magis  ingraves- 
cunt. 

Quantumcunque  mala  saeviunt,  raro  aut 
nunquam  aeger  delirat. 

Arteriarum  motus  plerumque  frequens, 
exilis,  et  contractus  ;  inter  sanguinem  mit- 
tendum  plenior,  mollior,  atque  tardior  fit : 
lioc  vero  nondum  elicito,  interdum  est  vali- 
dus,  plenus,  et  dm'us. 

Respiratio  eandem  fere  rationem  liabet. 
Et  inspiratio  et  expiratio,  ob  dolorem  genitum 
visceribus  abdominis  pressis  per  actionem 
mutuam  septi  transversi  et  musculorum  abdo- 
rainis,  difRcilior  est. 

Omnia  secernenda  diminuuntur  et  cor- 
rumpuntur.  Torquent  sitis  magna,  lingua 
sicca  ac  sordida ;  cutis  aret  et  calet ;  urina 
est  parca,  rufa,  redditu  difficilis  aut  omnino 
suppressa. 


Praeclarus   Iloffmannus  opinatur  partem 

intestini  fere  ipsissimam,  quae  inflammatui", 
doloris  sede  dignosci  posse:  sed  nonnulli  haud 
parvi  nominis  lianc  diagnosin  nimis  elimatam, 
nimis  difficilem,  et  in  ipsa  curatione  inutilemo 
judicant ;  plures  tamen  non  minus  illustres 
opinantur  hanc  esse  rem  magni  momenti, 
quandoquidem  morbi  gradum,  necnon  reme- 
dia,  quae  ad  eum  curandum  conveniant,  sae- 
pe  ostendat. 

Enteritis  vel  sanatur  vel  in  pejus  ruit. 
Terminationes  sunt  quatuor,  nempe, 
jmo,  Resolutio. 
ijdo,  Gangraena. 
iiitio,  Suppuratio  et  exulceratio. 
ivto,  Scirrhus  aut  caHositas. 

Resolutio  aut  sua  sponte,  alvi  fluxu,  aut 
ratione  medendi  idonea  morbo  ineunte  perac- 
ta,  accedit.  Hujus  signa  sunt  sequentia, 
ncmpe,  morbus  mitior  factus  ;  nullus  vomi- 
tus ;  dolores  migrantes  et  gradatim  cessan- 

tes ;  alvus  et  purgantibus  et  enematis  respon- 
dens ;  pyrexia  mitescens ;  abdomen  tactum 
minus  refligiens  ;  secernenda  et  excernenda, 
appetentia  cibi  et  artuum  vires  sensim  resti- 
tuta. 

Gangraena  superveniente,  omnia  fere  sig- 
na  quiescere  coeperunt ;  unde  aeger  et  qui- 
dem  ei  ministrantes  crisin  accessisse,  ut  falso 
statuerent,  inducuntur.    Hunc  in  errorem 
praecipue  incidunt,   si  invadat  gangraena 
praegressis  inflammationis  signis  tam  levibus, 
ut  non  apparuerint,  vel  parvi  injuria  habita 
flierint.    Dolores  subito  cessant ;  abdomen 
magis  tumet,  sed  tactui  non  dolens,  percus- 
sum  nil  fluctuat,  sed  obscurum  tympani  sonum 
edit :  pulsus  arteriarum  fiunt  debilissimi,  ab- 
normes,  volitantes,  et  adeo  crebri  ut  vix  vel 
ne  vix  numerari  possint :  urgent  suspiria,  sen- 
susque  in  praecordiis  anxietatis  auctus  :  ven- 
ter  magis  magisque  intumescit,  et  multum 
spiritus  pessime  olentis  et  ore  et  alvo  reddi- 

tw  :  vires  maxime  resolvuntui' :  vultus  fackm 
Hippocraticam  induit :  extrema  frigent,  et 
toi^pent,  et  sudoribus  glutinosis  madescunt : 
omnia  seeernenda  dant  signa  putredinis,  et 
corpus  cadaveris  odorem  emittit :  livor  cutis, 
praecipue  sub  unguibus,  una  cum  gangraena 
internarum  partium,  oeeurrit;  musculi  sphinc- 
teres  dicti  resolvuntur :  stercus,  urinaque, 
aegro  invifco,  elabuntur  .:  tendines  subsiliunt 
atque  muscuii  convelluntur :  singultus  inva^ 
dit :  et  aeger  exanguis  vitam  cuin  morte  bre- 
vi  commutat. 

Inflammatio  intestini  ut  rueret  in  gangrae- 
nam  maxime  proclivis  est,  et,  (ut  inquit 
Morgagnus),  "  Pars  nulla  fortasse  facilius,  et 
citius  quam  intestina,  nihil  ejusmodi  suspi- 
cante  medico,  abit  in  gangraenam  et  nigra 
fit:"  et  pku-ibus  autem  in  exemplis  aeger 
quidem  fiiit  mortuus  lioris  viginti  quatuor 
vix  revolutis  post  morbi  accessionem. 

Partem  suppurasse  dijudicamus,  cum,  mor- 

bo  dies  octo  vel  duodecim  perstante,  remedia 
idonea  nil  valuerint.  Praegrediuntur  subita- 
nea  doloris  remissio,  horror,  vultus  pallens  et 
rubens  alternis  vicibus  :  abdomen  detumescit, 
perstante  praecordiorum  anxietate :  primo 
pulsus  et  respiratio  fiunt  tardiores  :  diebus 
tamen  circiter  duabus  elapsis,  arteriae  crebri- 
us,  atque  exilius  micare  coeperunt :  spirandi 
difficiiltas  currendo,  accliva  loca  petendo,  aut 
aliquo  motu  augetur  :  horrores  ingravescunt, 
et  tandem  febris  quotidie  revertens,  accessio- 
nibus  meridianis  et  vespertinis,  remissione, 
vix  aut  ne  vix  quidem  apyrexia^  matutina, 
aegrum  invadit :  sub  nocte,  sudores  colh- 
quantes,  urina  sedimentum  furfliraceo-lateri- 
tium  deponens  hominem  vexant.  Haec  fe- 
bris,  Hcctica  nominata,  serius  ocius  aegrum  e 
medio  semper  tollit ;  nisi  abscessus  (ut  recte 
notat  Cullenus)  intus  prorumperctur,  et  ex- 
ulceratio  inde  oriens  cito  sanesceret. 


Vcrisimile  est  scirrhinn  invasurum,  si  mi- 

tiores  ftierint  notae,  et  si  morbus  diu  perstite- 
rit,  sine  prodlivitate  ad  ullas  alias  termina- 
tiones  evidentes.  Haec  accedat  a  causis  exci- 
tantibus  diu  vel  saepius  admotis,  dum  eodem 
tempore,  prae  corporis  conditione  aut  aliis  re- 
bus,  signa  inflammationis  non  valde  ingraves- 
cunt. 

Existimemus  liunc  scirrhum  esse  duritiem 
vel  callositatem  morbidam,  atque  constric- 
tionem  cujusve  intestini  partis  sequentem. 


CAUSAE. 

QuAE  malum  inducunt,  sunt  duplicis  gene- 
ris ;  praedisponentes,  nempe,  et  excitantes. 

1*0,  Causae,  quae  ad  enteritidem  coi-pus 

procKve  reddunt,  sunt,  quicquid  alvum  ad- 
strictam,  aut  colicam  spasmodicam,  aut  her- 
nias  inducere  possit ;  ut  aetas  provecta  ;  vita 
sedentaria  atque  ignava;  plenitudo  totius 
corporis  ;  et  denique,  ut  nonnulli  volunt,  ea 
corporis  conditio  qua  fibrae  fiunt  duriores  at- 
que  rigidiores. 

iido,  Attamen  causae  excitantes  vel  occa- 
sionales  multo  magis  valent,  et  sunt  sequen- 
tes,  nimirum,  colica,  aut  spasmis  aut  aliunde 
orta :  constipatio  ipsa  cui  non  supervenit  co- 
lica :  volvus :  mutationes  temperiei  subita- 
neae  ;  vel  frigus  corpori  calefacto  admotum : 
callositas,  aut  scirrhus,  aut  tumores,  aut  vul- 
nera  intestini :  intestina  invicem  impHcata  et 
accreta  vel  intussuscepta  ;  aut  irritata  vel  ex 
hernia  strangulata,  vel  a  lithotomia  ;  a  vulne- 
ribus  etiam  ventris  et  aere  accedente :  tu- 
mores  mesenterii  et  cjus  glandularum  :  acria 
ingcsta,  nempe,  alvi  purgantia  acriora :  sti- 
mulantia  validiora  :  venena  ;  aut  metallica, 

ut  oxida  et  sales  hydrargyri,  arsenici,  plum- 
bi,  vel  cupri ;  aut  e  plantis,  ut  plurimi  fungo- 
rum  :  cibi  aut  potus  intemperantia  :  acria  vel 
in  ventriculo,  vel  in  intestinis  genita :  calcu- 
ii :  vermes :  fortasse  etiam  humoris  arthriti- 
dis,  rheumatismi,  seu  erysipelatis,  metastasis. 
Sed  prae  omnibus,  causae  longe  frequentiores 
sunt,  obstructiones  intestini  :  colica  :  frigus 
corpori  calefacto,  aut  abdomini,  aut  pedibus 
praesertim  admotum.  Ex  his,  frigus  eam  at- 
tentionem,  quam  meretur,  a  medicis  non  ob- 
tinuit.  Frigus  non  modo  ut  valentior  causa 
excitans,  sed  etiam.,  ob  consensum  mirum 
quo  partes  internae  cum  cute  committuntur, 
proclivitatem  daret,  eoque,  alvum  adstrictam, 
colicas,  inflammationes  inducit;  dum  vaso- 
rum  constrictio  extremorum  simul  sanguinem 
ad  partes  corporis  internas  validius  propellet. 

RATIO  SIGNORUM. 


Omnia  fere  signa  hujus  morbi  propria  refe- 
rantur,  vel  ad  sensilius  et  irritabilius  intesti- 
iium,  ut  dolores  et  motus  intestini  spasmodi» 
ci ;  vomitus ;  inversa  actio  peristaltica  ;  vel, 
ad  consensum  generalem,  prae  commercio 
nervorum,  inter  partem  laesam  et  alias  omnes 
intercedentem,  scilicet,  pulsus  typhodes ; 
distentiones  nervorum  abdominis  ;  urinae  dif- 
ificultas,  etc. 

DIAGNOSIS. 

Enteritis  a  colica  non  facile  internoscitur. 
Diagnosis  pluribus  in  exemplis  est  difficilli- 
ma ;  nihilominus  magni  momenti  est ;  quia 
in  colica  inflammatio  saepius  abest,  et  mitte- 
re  sanguinem  rarius  minusque  opus  est ;  sed 
vero  in  enteritide  missio  sanguinis  sola  potest 
aegrum  morti  eripere. 

In  inflammatione  intestinorum  abdomen 
sub  tactu  maxime  dolet,  et  pyrexia  gravis  co- 
mitatur  :  dolor  tamen  in  colica  pressura  leva- 
tur,  et  nulla  fere  adest  pyrexia :  umbilicus 
multo  magis  ad  dorsi  spinam  in  colicis,  potis- 
simum  in  colicapictonum,  retrahitur :  in  qua 
etiam,  primo,  sensus  anxietatis  in  ventriculi 

regione  sentitur :  saliva  autem  in  liac  est  sub- 
dulcis  atque  subcoerulea  :  cutis  alget ;  crura 
torpescunt :  summa  virium  resolutio  adest : 
postea  dolet  ventriculus,  aut  imum  abdomen: 
alvus  adeo  perninaciter  est  adstricta,  ut  cly- 
steres  administrari  non  possint  j  vel  scybala 
solum  dejiciantur :  nunc  pulsus  arteriarum 
interdum  intenduntur :  cutis  calescit :  verti- 
go  et  dolor  capitis  invadunt;  atque  stupor 
aut  delirium  immane  sequitur  :  pulsus  tunc 
fiunt  abnormes,  et  nervorum  distentiones  vel 
stupor  aegrum  tollit :  sed,  cum  homo  non 
tam  cito  conficitur,  morbus  in  manuum  pe- 
dumve  paresin,  in  asthma,  in  nervorum  reso- 
lutionem,  aut  in  icterum  desinit.  In  enteri- 
tide  tamen,  omnes  fere  hae  notae  omnino  ab- 
sunt. 

Ab  Tiepatitide  dignoscitur  enteritis  dolore 
non  ad  humerum  dextrum  tendente ;  cute, 
oculis,  et  urina  non  flaventibus. 

A  nepliritide,  doloris  sede,  atque  dolore 
cursum  ureteris  non  sequente. 

In  gastritide,  vomitus,  singultus  magis  ur- 
gent,  ac  ventriculus  ne  quidem  minimam 
aquae  quantitatem  retinere  potest :  sed  dolor 
urens  circa  umbilicum  torquens  et  retractio 
absunt. 

Ab  omnibus  aliis  autem  morbis,  historia 
morbi  praecedente  potissimum  dijudicetur. 


PROGNOSIS. 

Ex  cogitatione  morbi  historiae  sedula,  even- 
tus  quam  facile  intelligitur. 

Si  signa  fuerint  mitiora,  et  idoneis  reme- 

diis  adimnistratis,  cito  cesserint :  si  pus,  indi- 
ciis  suppiirationis  praegressis,  cum  stercore 
dejiciatur  ;  si  sudore  miti  atque  calido  totum 
corpus  diffluat ;  lingua  fiat  magis  splendida 
et  humida ;  sitis  nauseaque  sedentur,  et  cibi 
cupiditas  redeat,  actione  intestinorum  sana 
simul  sensimque  restituta,  et  inde  exulcera- 
tione  sanescente ;  denique  si  quiescat  febris 
hectica  ;  exitum  faustum  augurari  licet. 

Malum  vero  eventum  esse  oportet,  cum 
signa  valde  ingravescentia  plures  dies  per- 
stent,  et  humor,  suppuratione  invadente,  in 
cavitatem  peritonaei  aut  pleurae  erumpat:  fe- 
bre  hectica  simul  intenta,  et  spirandi  difficul- 
tate  et  aqua  intercute  invadentibus,  nam,  (ut 
monet  Boerhaavius),  "  Si  sit  in  intestinis  ab- 

scessus,  ex  centum  vix  unus  resurgit."  In- 
dicia  autem  sunt  pessima,  si  inflammatio, 
praecipue  actate  provcctos  torqucns,  maxime 
urgeat :  si  vomitio  ahmentorum  ct  quidem 
stercoris  vel  clysmatum  augeatur.    Si  super- 

venerint  signa  gangraenae,  praenuncii  mortis 
sunt  certissimi. 

Si  ejystimetur  a  signorum  duratione  scir- 
rhum  invasisse,  caute  et  plerumque  infelici- 
ter  de  eventu  augurandum :  iii  intestinis 
enim  saepe  mala  quam  plurima  atque  lethalia 
pendent  a  scirrho  ibi  nato  :  signa  graviora 
subleventur ;  sed  morbus,  vel  inanitione  vel 
inflammationem  excitando  citius  aut  serius 
semper  aegrum  occidit. 


SECTIO  CADAVERIS. 

Cadavere  reserato,  haec  in  conspectum 
phis  minusve  veniunt;  scihcet,  humor  sero- 
sus:  intestina  spuitu  mire  distenta  aut  dis- 
rupta ;  sanguine  aut  pituita  repleta  vel  ster- 
core  infarcta :  peritonaeum  et  omentum  et  in- 
testina  rubent  aut  viridescunt,  itemque  in  qui- 

biisdam  locis  livent ;  lamina  lymphae  coactae 
teguntur:  intestina  partibus  vicinis  aclhaeres- 
cunt;  etinvicemplicata  atqueaccreta  velasede 
depidsa:  invaginationes,  tumores  seu  abscessus 
intestinorum.  Videntur  etiam,  nonnullis  in  ex- 
empHs,  intestina  callosa  seu  scirrhosa ;  erosa 
etexulcerata;  gangraenosa;  etquidemstercus 
ex  intestino  dirupto  in  cavitatem  peritonaei 
efFusum. 


Hic  subjicere  Hceat  exemplum  ex  operibus 
Lie^aud  excerptum  *. 


*  "  Juvcnis  viginti  annorum  ad  varios  pectoris  morbos 
"  proclivis,  et  macileatus,  cum  alvo  adstricta ;  post  exercita- 
"  tionem  immodicam,  dolore  interancorum,  cum  rigore,  nau- 
"  sea  et  lassitudine,  corripitur.  Tumet  abdomen  ;  lotiumque 
"  parce  fluit.  Pulsus  exilis  exploratur,  cum  sudore  fngido. 
*^  Interea  erumpit  vomitus  ingestorum,  cum  nonnullo  levami- 
"  ne.  Persistente  vomitu  colluviei  viscidae  et  biliosae  ;  sol- 
"  vitur  alvus  cum  dejectionibus  biliosis  et  porraceis.  Pos- 
"  tea  exacerbantur  abdominis  dolores,  cum  tensione  et  reni- 
"  tcntia,  praesertim  in  hypogastnca  regione.  '  Tandem  refri- 
"  gerantur  artus,  ct  septimo  morbi  die  ultimum  fatum  subit." 

"  Stagnabat  in  abdomine  copia  seri  sordidi  et  purulenti. 

MEDENDI  RATIO. 

In  hoc  morbo  consilia  medendi  sunt,  infla. 
mationem  vincere  j  alvum  solvere ;  signis 
molestioribus  occurrere ;  et  vires  reficere. 

imo,  Ut  inflammatio  resolvatur,  sanatio 
quam  celerrime  est  promovenda,  statim  insti- 
tuendo  largam  sanguinis  missionem,  et  si 
opus  sit  ad  deliquium  animi,  usque  ad  vicem 
quartam  ea  repetita.  Pulsus  typhodes  medi- 
cum  a  sanguine  copiose  et  saepius  mittcndo 
non  absterrere  debet;   quia,  arteriae,  inter 


"  Epiploon,  intestina  et  peritonaeum  invicem  baerebant ;  cpip- 
"  loo  putriflo,  ad  pelvim  usque  descendente,  vesicae  accreto. 
"  Intcstina  demuni  invicem  agglutinata  deprehendebalur ; 
"  mesenterio  toto  purulento." 

detractionem  sanguinis,  plenius  lentiusque 
micant,  aliaeque  oppressionis  notae  cito  eva- 
nescunt.  Interdum  cucurbitulae  cruentae 
abdomini  aut  lumbis  admotae  profuerunt. 

Vesicatoria,  statim  post  balneum  et  fotum, 
fere  semper  sunt  adhibenda,  et  multum  ju- 
vant.  Saepissime  accidit,  inter  exulcerandum, 
ut  purgantia  leniora  alvum  solverint,  cum 
omnia  alia  instrumenta  ad  intestinum  exci- 
tandum  idonea  nihil  vakierint :  ex  sanguinis 
jactura  quoque  idem  effectus  praecipue  ortus 
fuit. 

ijdo,  Resolvi  potest  alvi  adstrictio  aut  pur- 
gantibus,  aut  clysmatis.  Primo  de  iis  quae 
corpus  movent  dicendum. 

Summa  ope  niti,  ut  obstipatio  resolvatur, 
decet ;  primo  purgantibus  lenioribus,  ut  oleo 
e  seminibus  non  calefactis  ricini  expresso: 
sed  ob  fastidium  quod  plerumque  cxcilaf. 

saepissime  vomitu  rejicitur.  Saepe  cum  fruc- 
tu  exhibuimus  solutionem  ad  calcem  paginae 
sequentem,  et  fere  semper  eam  retineri  vidi- 
mus  *  j  dum  non  solum  purgantia  alia  mi- 
tiora,  sed  jusculum  bovinum  et  aqua  quidem 
ipsa,  paulo  postquam  devorata  fuerint,  vomi- 
tu  rejecta  sunt. 

Quae  alvlun  acriter  expurgant,  caute  adhi- 
benda.  Sunt,  inflisum  cassiae  sennae  folio- 
rum :  pulvis  convolvuli  jalapae  :  et  prae  cae- 
teris,  submurias  hydrargyri,  quod  sub  forma 
pilularum,  granis  xx  acceptis  raro  rejicitui'. 

Nunc  de  enematis  agendum.  Alvus  lo- 
tionibus  sequentibus  ducenda  est :  omni  bi- 

*       Sulphatis  Magnesiae,  unc.  ii. 

Sacchari  Purificatij  semunc.  solventur  in 
Aquae  Purae,  unc.  vi ;  dein  addentur 
INIagnesiae,  drachm. 

Aquae  Menthae  piperitae,  unc,  ii. ;  siut  M. 
cujus  detur  uncia  singulis  semihoris  vel  quaque  hora,  phiala 
agitata,  donec  corpus  sit  solutum. 


I 

liorio  aut  triborio  injectis,  multum  prosunt, 
aut  enema  domesticum,  aut  purgans,  Ph.  Nor 
socom.  Reg.  Edin.  quod  infra  sequitur*. 
Clysmata  e  terebinthina  olim  saepissime  in 
usu  erant,  sed  rarius  apud  nostrates,  quod  ni- 
mium  stimulant. 

Acetum  aqua  dilutum  pro  lotione  morbo 
medebatur  ;  quod  narrat  illustr.  Boerhaavius 
his  fere  verbis.  Dolor  intolerabilis  ad  ven- 
trem  occupavit  virum  die  aestivo,  in  summo 
aestu ;  eratque  ileus  et  sudor  frigidus  accede- 
bat :  accedit  medicus,  qui,  videns  ex  dictis 
signis  hunc  esse  morbum,  injiciebat  aquam 
cum  aceto;  statim  ad  primaminjectionem  do- 


*       Foliorum  Cassiae  Sennae,  unc.  jss. 

Seminum  Coriandri  Sativi  Contusorum,  unc.  ss. 
Supertartritis  Potassae,  drachm.  ij. 
Aquae  Fontanae,  lib.  j. 
Supertartritcm  potassae  iu  aqua  coquendo  solve;  deinde  li- 
quorem  adhuc  ferventem  sennae  et  seminibus  aflundc  ;  ma- 
cera  per  horam  in  vase  operto,  et  frigefactum  cola. 

D 


XXvi  DE  ENTERITIDE, 

lor  remittebat ;  qiiovis  bihorio  enema  repete- 
batur,  doiiec  omnis  dolor  et  maliim  abiit. 

Inflisa  aiit  flimi  nicotianae  tabaci  jiro  ene- 
mate  non  nisi  in  extremis  administranda ; 
ut  Gregorius  liacce  in  Academia  erud.  prof. 
et  plures  haud  parvi  nominis,  existimant; 
quod  nauseam  gravissimam  et  vomitum  in- 
tentum,  summamque  virium  resolutionem 
moHuntur. 

Postremo,  magna  moles  aquae  tepidae  in 
colon  injecta  saepe  multum  laudatur.  Movet 
stercoris,  spiritusque  exitum  facihorem ;  atque 
dolorem  potissimum  levat.  Facit  non  solum 
ut  stercora  dura  obstipatione  diuturna  facta 
emohantur  et  solvantur,  sed  ob  ejus  calorem 
humiditatemque,  pro  fotu  maxime  valet; 
aliisque  praestat,  quia  non  excipitur  frigore 
ab  evaporatione  oriunda,  et  partibus  affectis 
propior  apphcetur.  Nonnullis  in  exemph's 
aqua  tepida  usque  ad  hbras  octo  aut  novem 

injecta  fuit ;  sed  plerumque  colon  majus 
quam  libras  quatuor  vel  quinque  humoris 
continere  non  poterit :  quare,  moles  aquae 
injectae  non  multum  augeatur,  ne  valvulam 
coli  dirumpat. 

Cum  haec  omnia  remedia  corpus  solvere 
non  potuerint,  aqua  gelida  in  pubem  et  fe- 
mora  aut  in  pedes  improviso  affusa  valuit. 
Remedium  tamen  anceps  est. 

iiitio,  Signa  molesta  sunt,  irritabilitas  vis- 
cerum  concoquentium  et  dolor. 

Vomitus  opio  sedatur :  sed  morbo  ineunte, 
opium,  et  quicquid  stimulet  aut  alvum  magis 
astringat,  sedulo  evitari  oportet. 

Inflammatione  sublata,  et  vomitu  et  tormini- 
bus  saevis  solum  manentibus,  opiuni  aut  suc- 
cus  hyoscyami  nigri  spissatus  maxime  valet, 

jiraecipue  cum  submuriatis  hydrargyri  idoneis 
quantitatibus  commistus. 

Bolor  levari  potest  tepidario ;  et  si  hoc  non 
facile  adhibeatur,  fotus  multum  prosint. 

Veteres  saepe  monuerunt  aegrum  descen- 
dere  in  oleum  calidum,  vel  ejus  abdomen 
oleo  bene  perfiicare :  aut  integumenta  ani- 
malis  jam  occisi  ventri  admovere.  Sed  tepi- 
darium,  et  inunctio  oleo  calefacto  et  fomenta 
calida,  apud  nostrates  solum  in  usu  sunt. 

Dolor  autem  magnopere  sublevari  potest, 
calore  toti  corpori  modico  admoto,  ope  pan- 
ni  lanei,  aut  vesicae  lagenaeve  aqua  calida- 
impletae ;  et  denique  omnimodo  fiigus  evi- 
tando. 

ivto,  Vires  sustentare  et  reficere  quac  pol- 
lent. 


DE  ENTERITinE»  •  XXix 

Morbo  perstante,  victus  debet  esse  liquidus 
et  parcus.  Potus  sit  aut  pulmentum  aut  pa- 
nis  tosti  infusum. 

Inter  convalescendum,  cibus  esse  concoc- 
tu  facilis  atque  nutriens  cum  vini  pauxillo 
debet :  adliibenda  quoque  sunt  modica  exer- 
citatio  diurna  si  coelum  sit  serenum  ;  balne- 
um  frigidum,  post  quod,  corpus  panno  laneo 
statim  fiicetur ;  enemata  emollientia  donec 
alvus  semel  bisve  in  die  sit  soluta,  ne  con- 
stipatio  rediret. 

Corpus  autem  a  coelo  frigido  bene  defen- 
dere  oportet,  tegendo  abdomen  panno  laneo 
duplicato,  et  corpus  fascia  ab  axilla  usque  ad 
pelvim  obvolvendo  ;  vestimentis  quoque  la- 
neis  :  quia  ad  praecavendum  liydropes,  visce- 
rumque  obstructiones  et  inflammationis  ipsius 
redituram,  haec  potissimum  pollcnt. 

ENTERITIS  ERYTHEMATICA. 

NuNC  de  hac  specie  dissereiidum.  Forsi- 
tan  miilto  frequentior  quam  phlegmonodea  ac- 
cedit  enteritis  eiythematica ;  et  ex  conspectu 
cadaverum  sectorum  videtur,  hanc  inflamma- 
tionem  homines  invasisse  nec  dolore  nec 
pyrexia  comitata. 

Signa  sunt,  dolor  ;  sensusque  caloris  in  ab- 
domine  :  anorea'ia  :  praecordiorum  anxietas : 
pulsus  quam  in  sanitate  paulkilo  frequentior  : 
inflammatio  erythematica  in  ore  et  faucibus, 
unde  per  totum  intestini  canalem  patet. 
Morbus  autem  plerumque  est  symptomaticus. 
Quac  morbum  excitant,  sunt,  acria  ingcsta : 
metastasis  erysipelatis  a  capitc  aut  extremis 

subito  recedentis :  gastritis  eiythematica : 
aliique  morbi  plurimi  praegressi. 

Medendi  ratio  est,  adhibere  pulmentum ; 
diluere  acria  ingesta ;  et  corpus  lotionibus 
lavare.  Si  sensus  caloris  et  pyrexia  graviora 
fiant,  mittatur  sanguis,  ni  vetet  corpus  exte- 
nuatum,  quod  convalescentibus  a  febre  sae- 
pissime  accidere  solet. 


FINI§. 


